ai4bharat/Pralekha huggingface dataset:
சுரங்கங்கள் அமைச்சகம்
தேசிய கனிம ஆய்வு அமைப்பை, தன்னாட்சி அமைப்பாக மாற்ற வேண்டும்: மத்திய அமைச்சர் திரு பிரகலாத் ஜோஷி வலியுறுத்தல்
தேசிய கனிம ஆய்வு அமைப்பை , தன்னாட்சி அமைப்பாக மாற்ற வேண்டும் என மத்திய கனிமவள அமைச்சக அதிகாரிகளை மத்திய நிலக்கரி மற்றும் கனிமவளத்துறை அமைச்சர் திரு பிரகலாத் ஜோஷி கூறியுள்ளார்.
தேசிய கனிம ஆய்வு அமைப்பின் 3வது நிர்வாக வாரிய கூட்டத்தில், மத்திய அமைச்சர் திரு பிரகலாத் ஜோஷி இன்று கலந்துக் கொண்டு பேசினார். அப்போது அவர் கூறியதாவது:
இந்தியா போன்ற கனிம வளங்கள் மிகுந்த நாட்டில், கனிம ஆராய்ச்சிக்கு அதிக உந்துதல் அளிக்கப்பட வேண்டும். அப்போதுதான் கனிமங்களின் இறக்குமதியை குறைக்க முடியும். இத்துறையில் அதிக நிறுவனங்களை ஈர்க்க, கனிம ஆய்வுத்துறையில் உள்ள கடுமையான நிலைகள் நீக்கப்பட வேண்டும்.
இந்தியாவின் கனிம ஆய்வு முயற்சிகளுடன், தங்கம் மற்றும் அரியவகை கனிமங்கள் குறித்த ஆய்விலும் கவனம் செலுத்த வேண்டியது அவசியம். கனிம வளங்கள் அதிகம் உள்ள மாநிலங்களில் ஆய்வுகளை அதிகரிக்க மாநிலங்களுக்கு நிதியதவி அளிக்கும் முறைகளை ஒழுங்கப்படுத்த வேண்டும்.
ஆய்வு நடவடிக்கைக்கு, மாநிலங்கள் இடையே போட்டி சூழலை உருவாக்க வேண்டியது அவசியம். மாநிலங்களுடன் கனிமவள ஆய்வை ஊக்குவிக்கும் கலந்துரையாடல்களை அடிக்கடி நடத்த வேண்டும் என்று கூறினார்.
இந்த கூட்டத்தில் மத்திய பெட்ரோலியத்துறை அமைச்சர் திரு ஹர்தீப் சிங் பூரி, நிலக்கரித்துறை இணையமைச்சர் திரு ராவ் சாஹிப் பாட்டீல் தான்வே, அறிவியல் மற்றும் தொழில்நுட்பத்துறை இணையமைச்சர் டாக்டர் ஜித்தேந்திர சிங் ஆகியோர் கலந்துக் கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741058
விவசாயத்துறை அமைச்சகம்
தமிழகம் உள்ளிட்ட மாநிலங்களில் உணவு தானியங்களின் கொள்முதல் சுமுகமாக நடைபெறுகிறது
காரீப் 2020-21 பருவத்தில், தமிழகம், பஞ்சாப், ஹரியானா, உத்தரப் பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத், ஆந்திரப் பிரதேசம், சட்டீஸ்கர், ஒடிசா, மகாராஷ்டிரா, மத்திய பிரதேசம், பிகார் மற்றும் ஜார்க்கண்டில் கடந்த 18-ஆம் தேதி வரை, 411.05 லட்சம் மெட்ரிக் டன் நெல் கொள்முதல் செய்யப்பட்டுள்ளது.
இது கடந்த ஆண்டு, இதே காலத்தின் கொள்முதலைவிட  23.22 சதவீதம் அதிகமாகும். இந்த கொள்முதல் மூலம் 48.28 லட்சம் விவசாயிகள், ரூ.77608.01 கோடி குறைந்தபட்ச ஆதரவு விலையைப் பெற்றுள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்தில் இருந்து குறைந்தபட்ச ஆதரவு விலையில் 51.00 லட்சம் மெட்ரிக் டன் பருப்பு, எண்ணெய் வித்துக்களின் கொள்முதலுக்கு ஒப்புதல் வழங்கப்பட்டுள்ளது.
தமிழகம், மகாராஷ்டிரா, குஜராத், ஹரியானா மற்றும் ராஜஸ்தானிலிருந்து கடந்த 18-ஆம் தேதி வரை 191669.08 மெட்ரிக் டன் பாசி பயறு, உளுந்து, நிலக் கடலை மற்றும் சோயா பீன்ஸ் ஆகியவற்றை அரசு கொள்முதல் செய்துள்ளது. இதன் மூலம் 105987 விவசாயிகள், ரூ. 1027.76 கோடி குறைந்தபட்ச ஆதரவு விலையைப் பெற்றுள்ளனர்.
இதே போல் தமிழ்நாடு மற்றும் கர்நாடகாவில் இருந்து 18-ஆம் தேதி வரை 5089 மெட்ரிக் டன் கொப்பரை தேங்காய், 3961 விவசாயிகளிடமிருந்து கொள்முதல் செய்யப்பட்டுள்ளது. இதன் மூலம் விவசாயிகளுக்கு ரூபாய் 52.40 கோடி குறைந்தபட்ச ஆதரவு விலை கிடைத்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682024
சிறப்பு சேவைகள் மற்றும் கட்டுரைகள்
வருமான வரி முதன்மை ஆணையராக திரு சுனில் மாத்தூர் பொறுப்பேற்பு
திரு. சுனில் மாத்தூர், இ.வ.ப., பதவி உயர்வு பெற்று தமிழ்நாடு மற்றும் புதுச்சேரி, வருமான வரி முதன்மை தலைமை ஆணையராக இன்று  பொறுப்பேற்றுக்கொண்டார். அவர் 1988ஆம் பிரிவை சேர்ந்த இந்திய வருவாய்ப் பணி  அதிகாரி ஆவார். அவர் BITS பிலானியில் பி.இ.  பட்டம் பெற்றவர். மேலும், சிங்கப்பூர் தேசிய பல்கலைக்கழகத்தில் உள்ள லீ குவான் யூ ஸ்கூல் ஆஃப் பப்ளிக் பாலிசி இல் "பொது நிர்வாகத்தில்" 2014-15ஆம் ஆண்டு முதுகலைப் பட்டம் பெற்றவர்.
குஜராத், ராஜஸ்தான், டெல்லி, கொல்கத்தா மற்றும் உத்தரபிரதேசம் ஆகிய மாநிலங்களில் உள்ள வருமான வரித்துறையின் பல்வேறு பதவிகளிலும், பல்வேறு அலுவலகங்களிலும் பணியாற்றியுள்ளார். இவர், இந்திய அரசின் தொழிலாளர் மற்றும் வேலைவாய்ப்பு அமைச்சகத்தில் இயக்குநராகவும் பணியாற்றியுள்ளார். இதுவரை இவர் சென்னை புலனாய்வு பிரிவின் தலைமை இயக்குநராக ஜூலை 2021 இல் நியமிக்கப்பட்டு, தற்பொழுது தமிழ்நாடு மற்றும் புதுச்சேரியின், முதன்மை தலைமை ஆணையராகப் பதவி உயர்வு பெற்று இன்று பொறுப்பேற்றுக்கொண்டார்.
-----
(Visitor Counter : 79
பிரதமர் அலுவலகம்
ஈரான் இஸ்லாமியக் குடியரசின் அதிபர் மேதகு டாக்டர் சையத் இப்ராஹிம் ரைசியுடன் பிரதமர் திரு. நரேந்திர மோடி பேசினார்
இருதரப்பு மற்றும் பிராந்திய முக்கியத்துவம் வாய்ந்த விஷயங்கள் குறித்து இரு தலைவர்களும் விவாதித்தனர்
தென்னாப்பிரிக்காவில் நடைபெறவிருக்கும் பிரிக்ஸ் மாநாட்டிற்கிடையே தங்கள் சந்திப்பை அவர்கள் ஆவலுடன் எதிர்நோக்கியுள்ளனர்
ஈரான் இஸ்லாமியக் குடியரசின் அதிபர் மேதகு டாக்டர் சையத் இப்ராஹிம் ரைசியுடன் பிரதமர் திரு. நரேந்திர மோடி, இன்று தொலைபேசியில் உரையாடினார். இருதரப்பு மற்றும் பிராந்திய முக்கியத்துவம் வாய்ந்த விஷயங்கள் குறித்து இரு தலைவர்களும் விவாதித்தனர்.
இந்தியா- ஈரான் இடையேயான உறவு, நெருக்கமான வரலாறு மற்றும் நாகரிகத் தொடர்புகளையும் மக்களுக்கிடையேயான வலுவான மற்றும் மக்கள் தொடர்புகளையும் கொண்டுள்ளன என்று பிரதமர் கூறினார்.
இணைப்பு மையமான சபஹார் துறைமுகத்தின் முழு திறனையும் உணர்வது உட்பட இருதரப்பு ஒத்துழைப்பை மேலும் வலுப்படுத்துவதற்கான தங்கள் உறுதிப்பாட்டை இரு தலைவர்களும் வலியுறுத்தினர்.
இரு தலைவர்களும் பிரிக்ஸ் விரிவாக்கம் உள்ளிட்ட பன்னாட்டு அமைப்புகளில் ஒத்துழைப்பு குறித்து விவாதித்தனர், தென்னாப்பிரிக்காவில் நடைபெறவிருக்கும் பிரிக்ஸ் உச்சிமாநாட்டிற்கிடையே தங்கள் சந்திப்பை இவர்கள் எதிர்நோக்கியுள்ளனர்.
சிறப்பு சேவைகள் மற்றும் கட்டுரைகள்
கொரோனா பாதிப்பிலிருந்து மக்களைப் பாதுகாத்ததோடு பொருளாதார மீட்சியையும் ஏற்படுத்தியவர் பிரதமர் நரேந்திர மோடி : புதுச்சேரியில் மத்திய அமைச்சர் முக்தார் அபாஸ் நக்வி பேட்டி
இந்த நூற்றாண்டின் மிகப் பெரிய இயற்கைப் பேரிடரிலிருந்து உலகின் பெரிய ஜனநாயக நாடான இந்தியா வெளியே வருவதற்கு முன்னணியிலிருந்து போராட அதிர்ஷ்டவசமாக பிரதமர் திரு நரேந்திர மோடி போன்ற தலைவரை நாம் பெற்றிருக்கிறோம் என்று மத்திய சிறுபான்மையினர் நலத்துறை அமைச்சர் திரு முக்தார் அபாஸ் நக்வி தெரிவித்துள்ளார்.
புதுச்சேரியில் இன்று நடைபெற்ற “கைவினைப் பொருட்கள், கண்காட்சிக்கு” இடையே அவர், செய்தியாளர்களிடம் பேசுகையில், திரு மோடி, தொலைநோக்குப் பார்வையோடு மேற்கொண்ட நடவடிக்கைகள் மிகப் பெரிய மக்கள் தொகையைக் கொண்ட நம் நாட்டில் சுகாதாரத்தையும், நல்வாழ்வையும் மட்டும் உறுதி செய்யவில்லை, நெருக்கடியிலிருந்து நாட்டின் பொருளாதாரத்தையும் பாதுகாத்தன என்றார்.
கொரோனா பெருந்தொற்றுக் காலத்தில் மோடி அரசு 80 கோடிக்கும் அதிகமானோருக்கு விலையின்றி உணவு தானியங்களை வழங்கியது. உலகின் மிகப் பெரிய தடுப்பசி இயக்கம் நடைபெற்று வரும் நிலையில், இதுவரை 176 கோடி டோஸ்கள் செலுத்தப்பட்டுள்ளன.
இந்தியாவில் தயாரிக்கப்பட்ட மூன்று வகையான கொரோனா தடுப்பூசிகள் இப்போது கிடைக்கின்றன. 70 ஆயிரத்துக்கும் அதிகமான கொரோனா தடுப்பூசி மையங்கள் செயல்படுகின்றன. மூன்றாயிரத்துக்கும் அதிகமான கொரோனா பரிசோதனைக் கூடங்கள் உள்ளன. நாட்டில் நாள் ஒன்றுக்கு 12 லட்சம் கொரோனா பரிசோதனை உபகரணத் தொகுப்புகள் தயாரிக்கப்படுகின்றன. இரண்டாயிரத்துக்கும் அதிகமான கொரோனா மருத்துவமனைகளும், 15 ஆயிரத்துக்கும் அதிகமான கொரோனா கவனிப்பு மையங்களும் அமைக்கப்பட்டுள்ளனன. நாட்டில் ஒவ்வொரு நாளும், ஐந்து லட்சத்துக்கும் அதிகமான என்-95 முகக் கவசங்களும், ஐந்து லட்சம் பிபிஇ கவச உடைகளும், தயாரிக்கப்படுகின்றன. ஆண்டுக்கு நான்கு லட்சத்துக்கும் அதிகமான சுவாசக் கருவிகள் உற்பத்தி செய்யப்படுகின்றன. மேலும், நாள் ஒன்றுக்கு ஒன்பதாயிரம் மெட்ரிக் டன்னுக்கும் அதிகமான திரவ மருத்துவ ஆக்சிஜன் உற்பத்தி செய்யப்படுகின்றன. பிஎம் கேர்ஸ் மூலம் நாடு முழுவதும் 2 ஆயிரத்துக்கும் அதிகமான மருத்துவ ஆக்சிஜன் தயாரிப்புக் கூடங்கள் அமைக்கப்பட்டுள்ளன.
கொரோனா பாதிப்பிலிருந்து பொருளாதார ரீதியில் மீட்சிப் பெறுவதற்கு தற்சார்பு இந்தியா திட்டத்தின் கீழ், விவசாயத்துறைக்கான ரூ. 1 லட்சம் கோடி உட்பட பல்வேறு துறைகளுக்கு ரூ.20 லட்சம் கோடி மதிப்புள்ள திட்டங்கள் அறிவிக்கப்பட்டன. 11 கோடிக்கும் அதிகமான விவசாயிகளுக்கு “பிரதமரின் விவசாயி கவுரவிப்பு நிதி” ரூ.19 ஆயிரம் கோடி வழங்கப்பட்டுள்ளது. 8 கோடி குடும்பங்களுக்கு விலையில்லா சமையல் எரிவாயு சிலிண்டர்கள் வழங்கப்பட்டுள்ளன. இருபது கோடி பெண்களின் வங்கிக் கணக்குகளில் ரூ.1,500 கோடி செலுத்தப்பட்டுள்ளது. கட்டாயம் தேவை உள்ள 41 கோடிக்கும் அதிகமானோரின் வங்கிக் கணக்குகளுக்கு நேரடியாக ரூ.90 ஆயிரம் கோடி பரிவர்த்தனை செய்யப்பட்டுள்ளது.
கொரோனா பெருந்தொற்றுக் காலத்தில் 60 லட்சத்துக்கும் அதிகமான புலம்பெயர்ந்த தொழிலாளர்கள் பாதுகாப்புடன் தங்கள் வீடுகளுக்குத் திரும்ப சிறப்பு ரயில்கள் இயக்கப்பட்டன. புலம் பெயர்ந்த தொழிலாளர்களுக்கு உதவி செய்ய மாநில பேரிடர் நிவாரண நிதியத்தின் கீழ், மாநிலங்களுக்கு ரூ.31,000 கோடிக்கு மேல், வழங்கப்பட்டது என்ற தகவல்களை அமைச்சர் திரு முக்தார் அபாஸ் நக்வி தெரிவித்தார்.
நிதி அமைச்சகம்
நித்தி ஆயோக் அடையாளம் கண்ட 28 மாநிலங்களில் உள்ள 115 முன்னேற விரும்பும் மாவட்டங்களில் 15,000 இளைஞர்களை சென்றடையும் வகையில் தேசிய அளவிலான தொழில்முனைவோர் விழிப்புணர்வு முகாமை – சிட்பி தொடங்கியது
மகாத்மா காந்தியின் பிறந்தநாளை முன்னிட்டு சிட்பி எனப்படும் சிறு தொழில் வளர்ச்சிக்கான தேசிய வங்கி, 28 மாநிலங்களில் உள்ள 115 முன்னேற விரும்பும் மாவட்டங்களில் 15,000 இளைஞர்களை சென்றடையும் வகையில் தேசிய அளவிலான விழிப்புணர்வு முகாமைத் தொடங்கியது. இந்த மாவட்டங்களில் மாற்றத்தை உருவாக்கும் இயக்கத்திற்கு சிட்பி தொடர்ந்து பங்களிக்கும். அக்டோபர் 3-ந் தேதி முதல் 8-ந் தேதி வரை நாடு முழுவதும் இந்த முகாம் நடைபெறும். தெரிவு செய்யப்பட்ட மாவட்டங்களில் உள்ள 800-க்கும் மேற்பட்ட இளைஞர்களுக்கு பயிற்சி அளித்து தொழில் முனைவோராக மாற்ற இது ஊக்குவிக்கும்.
வங்கிகள், நபார்டு வங்கி, வங்கி அல்லா நிதி நிறுவனம், சிறு நிதி வங்கிகள், மாவட்டத் தொழில் மையங்கள், மாநில அரசுகள் இந்த முகாமில் பங்கேற்பதற்கான முயற்சிகளை சிட்பி எடுத்துள்ளது. மேலும் தொழில் முனைவோராக விரும்பும் இளைஞர்களுக்கு ஊக்கமளிக்கும் வகையில் கிராம அளவிலான தொழில் முனைவோரும் இதில் பங்கேற்க உள்ளனர்.
இந்தக் கருத்தரங்கு தொடர்பாக பேசிய சிட்பியின் தலைவர் மற்றும் மேலாண்மை இயக்குனர் திரு. முகமது முஸ்தபா, “முன்னேற விரும்பும் மாவட்டங்களை மாற்றியமைக்கும் சவாலை ஏற்றுக் கொள்வதன் மூலம் சிட்பி துணிச்சலான முடிவை எடுத்துள்ளது. இந்த மாவட்டங்களில் வாழ்வாதாரம் மற்றும் நீடித்த வளர்ச்சியை ஏற்படுத்தும் வகையில் சிட்பி கள அளவில் முயற்சிகள் எடுக்க உள்ளது” என்று கூறினார்.
(Visitor Counter : 177
பிரதமர் அலுவலகம்
செகந்திராபாத் ரயில் நிலையத்தில், செகந்திராபாத் – திருப்பதி வந்தே பாரத் அதிவிரைவு ரயிலை பிரதமர் கொடியசைத்து தொடங்கிவைத்தார்
தெலங்கானா மாநிலத்தின் ஐதராபாத்தில் உள்ள செகந்திராபாத் ரயில நிலையத்தில், செகந்திராபாத் – திருப்பதி வந்தே பாரத் அதிவிரைவு ரயிலை பிரதமர் இன்று கொடியசைத்துத் தொடங்கிவைத்தார். ரயில் நிலையத்திற்கு வந்த பிரதமர், வந்தே பாரத் ரயிலை பார்வையிட்டார். ரயில் ஊழியர்கள் மற்றும் குழந்தைகளுடன் அவர் கலந்துரையாடினார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது :
“கொடியசைத்துத் தொடங்கிவைத்த வந்தே பாரத் விரைவு ரயில் செகந்திராபாத்துக்கும், திருப்பதிக்கும் இடையே போக்குவரத்து இணைப்பை மேம்படுத்தும். இந்த ரயிலுக்காக தெலங்கானா மற்றும் ஆந்திர மாநில மக்களை நான் வாழ்த்துகிறேன்.
செகந்திராபாத் – திருப்பதி அதிவிரைவு ரயில் ஐதராபாத் தகவல் தொழில்நுட்ப நகரத்தையும் வெங்கடேச பெருமாள் உறையும் திருப்பதியையும் இணைக்கிறது. 3 மாத காலத்திற்குள் தெலங்கானாவிலிருந்து புறப்படும் இரண்டாவது வந்தே பாரத் ரயில் இதுவாகும். இருநகரங்களுக்கும் இடையிலான பயண நேரத்தில் இரண்டரை மணி நேரத்தை இந்த ரயில், குறைக்கும். இது குறிப்பாக பக்தர்களுக்கு பெரும் பயனளிக்கும்.
பிரதமருடன் தெலங்கானா மாநில ஆளுநர் டாக்டர் தமிழிசை சவுந்தரராஜன், ரயில்வே அமைச்சர் திரு அஸ்வினி வைஷ்ணவ், மத்திய சுற்றுலாத்துறை அமைச்சர் திரு கிஷன் ரெட்டி ஆகியோர் நிகழ்ச்சியில் கலந்து கொண்டனர்.SM/PKV/KPG/DL
(
பாதுகாப்பு அமைச்சகம்
மிகப்பெரிய சாதனங்கள் / தளங்களின் மூன்றாவது ஆக்கப்பூர்வமான உள்நாட்டு மயமாக்கல் பட்டியலை பாதுகாப்பு அமைச்சர் திரு ராஜ்நாத் சிங் நாளை வெளியிடுகிறார்
தற்சார்பு இந்தியா’வை அடைவதற்கு மேலும் ஒரு முக்கிய நடவடிக்கையாக பாதுகாப்பு அமைச்சகம் மூன்றாவது ஆக்கப்பூர்வமான உள்நாட்டு மயமாக்கல் பட்டியலை வெளியிடவிருக்கிறது. இதனை புதுதில்லியில் 2022 ஏப்ரல் 7 அன்று பாதுகாப்பு அமைச்சர் திரு ராஜ்நாத் சிங் வெளியிடுவார். இந்த மூன்றாவது பட்டியலில் மிகப்பெரிய சாதனங்கள் / தளங்கள் இடம் பெற்றுள்ளன. இவற்றை 2025 டிசம்பருக்குள் உள்நாட்டிலேயே உருவாக்கத் திட்டமிடப்பட்டுள்ளது.
ஏற்கனவே 101 சாதனங்களின் முதலாவது பட்டியல் 2020 ஆகஸ்ட் 21-லும், 108 சாதனங்களின் இரண்டாவது பட்டியல் 2021 மே 31-லும் வெளியிடப்பட்டன. தற்போது மூன்றாவது பட்டியலின் 100-க்கும் அதிகமான சாதனங்கள் இடம் பெற்றுள்ளன. அடுத்த ஐந்து ஆண்டுகளுக்குள் இவற்றை தயாரிக்கவும், ஆர்டர்களாக வழங்கவும் தீர்மானிக்கப்பட்டுள்ளது. இதற்காக அடுத்த ஐந்து ஆண்டுகளில் ரூ.2,10,000 கோடி மதிப்பிலான ஆர்டர்கள் தொழிற்சாலைகளுக்கு வழங்கப்படும்.
மேலும் விவரங்களுக்கு இந்த ஆங்கிலச் செய்திக் குறிப்பை காணலாம் https://pib.gov.in/PressReleasePage.aspx?PRID=1814072
தகவல் மற்றும் ஒலிபரப்பு அமைச்சகம்
தற்போதுள்ள நெருக்கடி நிலையில் பல குடும்பங்களுக்கு சம்மர் ரிபல்ஸ் தார்மீக ஆதரவு வழங்கும்: திரைப்படத்தின் இயக்குநர் திருமிகு மார்ட்டினா சகோவா நம்பிக்கை
பதினொரு வயதுச் சிறுவன் தனது தாயை எதிர்த்து, ஜெர்மனியில் உள்ள தனது வீட்டிலிருந்து வெளியேறி, தனது தாத்தாவைத் தேடி ஸ்லோவாக்கியாவிற்குப் பயணமாகிறான். அவன் எண்ணியவாறு அவனது தாத்தா நட்பு பாராட்டவில்லை என்பது அங்கு சென்றதும்தான் அவனுக்குத் தெரிகிறது. 51 இந்திய சர்வதேச திரைப்பட விழாவின், உலக பனோரமா பிரிவில் இடம் பெற்ற திரைப்படமான சம்மர் ரிபல்ஸ் என்ற அந்தத் திரைப்படத்தின் இயக்குநர் திருமிகு மார்ட்டினா சகோவா அச்சிறுவனின் சாகசங்கள் பற்றி பேசுகையில், “11 வயது சிறுவனின் பார்வையிலிருந்து இந்தக் கதை கூறப்படுகிறது. தற்போதுள்ள நெருக்கடி தருணங்களில் ஏராளமான குடும்பங்களுக்கு இந்தத் திரைப்படம் தார்மீக ஆதரவளிக்கும் என்று நான் நம்புகிறேன். நட்பு, நம்பிக்கை, நெருக்கம், காதல் உணர்ச்சிகளை இந்தத் திரைப்படம் வெளிப்படுத்துகிறது. நாங்கள் வெளிப்படுத்தியுள்ள உணர்ச்சிகளைப் பார்வையாளர்களும் உணர்வார்கள் என்றும், சிறப்பு நகைச்சுவை அவர்களது உணர்வுகளை மேம்படுத்தும் என்றும் நம்புகிறேன்”, என்று தெரிவித்தார்.
51-ஆவது இந்திய சர்வதேச திரைப்படத் விழாவின் 5-ஆம் நாளான இன்று  ஊடக சந்திப்பில் பேசுகையில் அவர் இதைக் கூறினார். தமது திரைப்படத்திற்கான பெயர்க்காரணம் குறித்த கேள்விக்கு பதிலளித்த அவர், “சிறுவர் கதாபாத்திரங்கள் மாறாநிலையை விரும்பவில்லை, எவ்வாறேனும் அவர்கள் மாற்றத்தை நாடுகிறார்கள்”, என்று குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690420
அறிவியல் மற்றும் தொழில்நுட்பத்துறை
புதிய கழிவுநீர் சுத்திகரிப்பு தொழில்நுட்பம் சிறிய மற்றும் நடுத்தர தொழில் நிறுவனங்களின் செலவை குறைக்கும்
எண்ணெய்த்தன்மை மிக்க கழிவுநீரை சுத்திகரிப்பதற்கான புதிய திறன்மிகு கருவி, வாகன சேவை, உணவு மற்றும் இதர சிறிய மற்றும் நடுத்தர தொழில் நிறுவனங்களுக்கு குறைந்த விலையில் விரைவில் கிடைக்கும்.
குறைந்த வருவாய் பிரிவினர் அதிக விலை கொண்ட சுத்திகரிப்பு தொழில்நுட்பங்களை வாங்க முடியாதென்பதால், பெரும்பாலான கழிவு நீர் சுத்தப்படுத்தப்படாமலும், மாசு கட்டுப்பாட்டு வாரியத்தின் விதிகளை பின்பற்றாமலும் நீர்நிலைகளில் விடப்படுகின்றன.
இதை தடுக்கும் விதமாக, கொல்கத்தாவில் உள்ள ஜாதவ்பூர் பல்கலைக்கழகத்தின் வேதி பொறியியல் துறை பேராசிரியரான டாக்டர் சிரஞ்சிப் பட்டாச்சார்ஜி, கழிவு நீரை சுத்திகரிப்பதற்கு எலக்ட்ரோகோவாகுலேஷன் மற்றும் எலக்ட்ரோஃப்ளோடேஷன் என்ஹேன்ஸ்டு மெம்ப்ரேன் மாட்யூல் எனும் தொழில்நுட்பங்களை ஒன்றிணைத்து பயன்படுத்துகிறார்.
இந்திய அரசின் அறிவியல் மற்றும் தொழில்நுட்பத் துறையின் ஆதரவுடன் உருவாக்கப்பட்டுள்ள இந்த புதிய தொழில்நுட்பத்தை பயன்படுத்த அதிக நபர்களோ அல்லது தொழில்நுட்ப அறிவோ தேவையில்லை. இதை பயன்படுத்தி பிரித்தெடுக்கப்பட்ட எண்ணெயை பல்வேறு முறைகளில் மீண்டும் பயன்படுத்தலாம். இதன் மூலம், குறைந்த வருவாய் உள்ள நிறுவனங்களுக்கு பெருமளவில் பணம் மிச்சமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726576
----
(Visitor Counter : 182
பொருளாதார விவகாரங்களுக்கான மத்திய அமைச்சரவைக் குழு
சணல் சாக்குகளில் பொருட்களை அனுப்புவதற்கான விதிமுறைகளை நீட்டிக்க மத்திய அமைச்சரவை ஒப்புதல்
நாடு முழுவதும் 736 அணைகள் புனரமைப்பு திட்டம், சணல் சாக்குகளில் பொருட்கள் அனுப்பும் திட்டம், பொதுத்துறை நிறுவனங்கள் எத்தனால் கொள்முதல் செய்யும் திட்டம் உட்பட பல திட்டங்களுக்கு மத்திய அமைச்சரவை ஒப்புதல் அளித்துள்ளது.
மத்திய அமைச்சரவை கூட்டம், பிரதமர் திரு. நரேந்திர மோடி தலைமையில் இன்று நடந்தது. இதில் மத்திய அரசு சார்பில் எடுக்கப்பட்ட பல முடிவுகளுக்கு ஒப்புதல் அளிக்கப்பட்டன.
உலக வங்கி, ஆசிய கட்டமைப்பு முதலீட்டு வங்கி ஆகியவற்றின் நிதியுதவியுடன், அணை புனரமைப்பு மற்றும் மேம்பாட்டு நிதியுதவி திட்டத்தின் 2ம் மற்றும் 3ம் கட்ட பணிகளை மேற்கொள்ள பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவை குழு ஒப்புதல் அளித்துள்ளது.
இதன் மூலம் தமிழகத்தில் 59 அணைகள் உட்பட, நாடு முழுவதும் 736 அணைகளின் பாதுகாப்பு மற்றும் செயல்பாடுகள் மேம்படுத்தப்படும். இத்திட்டத்திற்கு ரூ.10,211 கோடி செலவிடப்படவுள்ளது. 10 ஆண்டு காலத்தில் இத்திட்டம் அமல்படுத்தப்படும்.
சணல் தொழில் ஊக்குவிப்பு:
சணல் சாக்குகளில் பொருட்களை அனுப்புவதற்கான விதிமுறைகளை நீட்டிக்க மத்திய அமைச்சரவை ஒப்புதல் அளித்துள்ளது. இதன் மூலம் 100 சதவீத உணவு தானியங்கள் மற்றும் 20% சர்க்கரை ஆகியவை சணல் சாக்குகளில் நிரப்பப்பட்டு அனுப்புவது கட்டாயமாக்கப்படும். இந்த முடிவு சணல் தொழிலை ஊக்குவிக்கும். நாடு முழுவதும், கிழக்கு மற்றும் வடகிழக்கு மாநிலங்களில் 3.7 தொழிலாளர்கள் சணல் தொழிலை வாழ்வாதாரமாக கொண்டுள்ளனர். அவர்களின் நலனை கருத்தில் கொண்டு மத்திய அரசு இந்த முடிவை எடுத்துள்ளது.
எத்தனால் கொள்முதல்:
எத்தனால் கலந்த பெட்ரோல் திட்டத்தின் கீழ் பொதுத்துறை எண்ணெய் நிறுவனங்கள் எத்தனால் கொள்முதல் செய்யவும் மத்திய அமைச்சரவை ஒப்புதல் அளித்துள்ளது. இந்தாண்டு கரும்பு அறுவடை காலம் மற்றும் எத்தனால் விநியோக ஆண்டு 2020-21-ல், எத்தனால் விலையை நிர்ணயம் செய்வது உட்பட எத்தனால் கொள்முதல் செய்ய ஒப்புதல் வழங்கப்பட்டுள்ளது. எத்தனால் விலை ரகத்திற்கு ஏற்ப லிட்டருக்கு ரூ.62.65 வரை அதிகரிக்கப்படுகிறது.
மத்திய அமைச்சரவை
மாற்றுத் திறனாளிகள் துறையில் ஒத்துழைக்க இந்தியா ஆஸ்திரேலியா இடையேயான கையெழுத்தான புரிந்துணர்வு ஒப்பந்தத்திற்கு அமைச்சரவை ஒப்புதல்
இந்த ஆண்டு நவம்பர் 22ஆம் தேதியன்று, ஆஸ்திரேலியா சிட்னியில் கையெழுத்தான, மாற்றுத்திறனாளிகள் துறையில் ஒத்துழைப்பதற்கான இந்தியா ஆஸ்திரேலியா இடையேயான புரிந்துணர்வு ஒப்பந்தத்திற்கு, பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
கூட்டு முயற்சிகள் வாயிலாக, மாற்றுத்திறனாளிகள் துறையில் இருநாட்டு ஒத்துழைப்பை இந்த ஒப்பந்தம் ஊக்குவிக்கும். மேலும், இரண்டு நாடுகளிலும் உள்ள அறிவு சார்ந்த மற்றும் மூளைசார்ந்த ஊனத்தால் பாதிக்கப்பட்டுள்ளவர்களின் மறுவாழ்வுக்கான வசதிகளையும் மேம்படுத்தவும் இது வழிவகுக்கும்.
(Visitor Counter : 86
பிரதமர் அலுவலகம்
பப்புவா நியூகினியாவின் போர்ட் மோர்ஸ்பை-யை சென்றடைந்தார் பிரதமர்
பிரதமர் திரு நரேந்திர மோடி 21 மே 2023 அன்று மாலை, பப்புவா நியூ கினியாவின் போர்ட் மோர்ஸ்பை-யை சென்றடைந்தார். விமான நிலையத்தில் அந்நாட்டு பிரதமர் திரு ஜேம்ஸ் மராப்பே பிரதமர் திரு நரேந்திர மோடிக்கு சிறப்பான வரவேற்பு அளித்தார். 19 குண்டுகள் முழங்க வழங்கப்பட்ட ராணுவ வீர்ர்களின் மரியாதையை பிரதமர் நரேந்திர மோடி ஏற்றுக்கொண்டார்.
ஒரு இந்தியப் பிரதமர் பப்புவா நியூ கினியாவிற்கு பயணம் மேற்கொள்வது இதுவே முதல் முறையாகும். பசிபிக் தீவு நாடுகளுடன் இந்தியா கொண்டுள்ள நெருங்கிய நட்புறவின் அடையாளமாகவே இந்தப் பயணம் அமைந்துள்ளது.
குறு சிறு மற்றும் நடுத்தர தொழில் துறை அமைச்சகம்
இந்திய சர்வதேச வர்த்தகக் கண்காட்சியில் காதி அரங்கை மத்திய அமைச்சர் திருமதி மீனாட்சி லேகி பார்வையிட்டார்
புதுதில்லியில் உள்ள பிரகதி மைதானத்தில் நடைபெற்று வரும் இந்திய சர்வதேச வர்த்தகக் கண்காட்சி 2021-ல் காதி இந்தியா அரங்கை மத்திய வெளியுறவு மற்றும் கலாச்சார இணை அமைச்சர் திருமதி மீனாட்சி லேகி சனிக்கிழமையன்று பார்வையிட்டார்.
காதி இந்தியா அரங்கை பார்வையிட்ட இணை அமைச்சர், அங்கிருந்த ராட்டையில் நூல் நூற்றார். மின்சார சக்கரத்தில் களிமண் பானைகள் செய்தல், கையால் காகிதம் செய்தல், கையால் செய்யப்பட்ட காலணிகள், எண்ணெய் உற்பத்தி உள்ளிட்டவற்றை அவர் பார்வையிட்டார்.
சுயவேலைவாய்ப்பை உருவாக்கி கிராமப்புற பொருளாதாரங்களை வலுப்படுத்துவதில் காதி மற்றும் கிராமப்புறத் தொழில்கள் வாரியத்தின் முயற்சிகளை திருமதி லேகி பாராட்டினார்.
காதியை ஊக்குவிப்பதன் மூலமும், ஆதரிப்பதன் மூலமும் தேசத்தைக் கட்டியெழுப்புவதில் பங்களிக்குமாறு மக்களை அவர் கேட்டுக்கொண்டார். பல்வேறு காதி அரங்குகளில் இருந்து பட்டுப் புடவைகள், தேன், வினிகர் மற்றும் மர பொம்மைகளை அமைச்சர் வாங்கினார். மரத்தாலான பொம்மைகளுக்கும் மொத்தமாக அவர் ஆர்டர் செய்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1773535
மத்திய அமைச்சரவை
அறிவியல், தொழில்நுட்பம் மற்றும் புதுமை கண்டுபிடிப்புத் துறைகளில் மத்திய அறிவியல்- தொழில்நுட்பத்துறை, சிங்கப்பூர் வர்த்தக - தொழில் துறையுடன் செய்து கொண்ட புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில், அறிவியல், தொழில்நுட்பம் மற்றும் புதுமை கண்டுபிடிப்புத் துறைகளில் மத்திய அறிவியல்- தொழில்நுட்பத்துறை, சிங்கப்பூர் வர்த்தக - தொழில் துறையுடன் செய்து கொண்ட புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்த புரிந்துணர்வு ஒப்பந்தம் பிப்ரவரி 2022-ல் கையெழுத்தானது.
புதிய தொழில்நுட்பங்களை உருவாக்குதல், மனிதவள பயிற்சி, ஒத்துழைப்புகள் மூலம் ஐ.பி. உற்பத்தி மேற்கொள்ள வழிவகுக்கும் நடைமுறையை வழங்குவதோடு, இருநாடுகளிலும் புதுமை கண்டுபிடிப்பு மற்றும் தொழில்முனைவு திறனை உருவாக்க உதவும்.
- வேளாண்மை மற்றும் உணவு அறிவியல் & தொழில்நுட்பம்;
- அதிநவீன உற்பத்தி மற்றும் பொறியியல்;
- பசுமைப் பொருளாதாரம், எரிசக்தி, தண்ணீர், பருவநிலை மற்றும் இயற்கை வளங்கள்;
- தரவு அறிவியல், பொறியியல் தொழில்நுட்பங்கள்;
- அதிநவீன சாதனங்கள்; மற்றும்
- சுகாதாரம் மற்றும் உயிரி தொழில்நுட்பம்
உள்ளிட்ட ஆராய்ச்சி, புதுமை கண்டுபிடிப்பு மற்றும் தொழில்நுட்ப மேம்பாடு போன்றவற்றில் முன்னேற்றத்தை விரைவுபடுத்தக் கூடிய பரஸ்பர நலன் சார்ந்த துறைகளில் ஒத்துழைப்பு மேற்கொள்ள இந்த ஒப்பந்தத்தின்படி முன்னுரிமை அளிக்கப்படும்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1837900
பிரதமர் அலுவலகம்
ராணுவ தினத்தில் ராணுவ வீரர்களுக்கு பிரதமர் வாழ்த்து
ராணுவ தினத்தை முன்னிட்டு அனைத்து ராணுவ வீரர்கள், முன்னாள் ராணுவத்தினர் மற்றும் அவர்களது குடும்பத்தினருக்கு பிரதமர் திரு நரேந்திர மோடி தமது வாழ்த்துகளைத் தெரிவித்துள்ளார்.
இது தொடர்பாக அவர் வெளியிட்டுள்ள ட்விட்டர் பதிவில் கூறியிருப்பதாவது:
"ராணுவ தினத்தில், அனைத்து ராணுவ வீரர்கள், முன்னாள் ராணுவத்தினர் மற்றும் அவர்களது குடும்பத்தினருக்கு எனது நல் வாழ்த்துகளைத் தெரிவித்துக் கொள்கிறேன். ஒவ்வொரு இந்தியரும் நமது ராணுவத்தைப் பற்றி பெருமிதம் கொள்கிறார்கள். நமது வீரர்களுக்கு எப்போதும் நாம் நன்றியுடன் இருப்போம். அவர்கள் எப்போதும் நம் தேசத்தை பாதுகாப்பாக வைத்திருப்பதுடன் நெருக்கடி காலங்களில் அவர்களது சேவைக்காக பரவலாக பாராட்டப்படுகிறார்கள்."
இவ்வாறு பிரதமர் தமது வாழ்த்துச் செய்தியில் தெரிவித்துள்ளார்.
அறிவியல் மற்றும் தொழில்நுட்பத்துறை
கொரோனா தொற்றை கண்டறிவதற்கான புதிய முறைக்கு இந்திய மருத்துவ ஆராய்ச்சிக் குழு ஒப்புதல்
அறிவியல் மற்றும் தொழிலக ஆராய்ச்சிக் குழுவின்  உறுப்பு ஆய்வகமான, ஹைதராபாத்தில் உள்ள செல்கள் மற்றும் மூலக்கூறு உயிரியல் மையம்  உருவாக்கியுள்ள கொரோனா தொற்றை கண்டறிவதற்கான புதிய முறைக்கு இந்திய மருத்துவ ஆராய்ச்சிக் குழு ஒப்புதல் அளித்துள்ளது.
தற்போதுள்ள தங்க தரச்சான்று பெற்ற ஆர்டி-பிசிஆர் முறையை சற்றே மாறுதலுக்கு உட்படுத்தி செல்கள் மற்றும் மூலக்கூறு உயிரியல் மையம் உருவாக்கியுள்ள நேரடி டிரை ஸ்வாப்  ஆர்டி-பிசிஆர் சோதனையை தனிப்பட்ட முறையில் ஆய்வு செய்து இந்திய மருத்துவ ஆராய்ச்சிக் குழு ஒப்புதல் வழங்கியுள்ளது.
இதை செயல்படுத்துவதன் மூலம் புதிதாக எந்த முதலீடும் செய்யாமல் பரிசோதனைகளின் அளவை 2 முதல் 3 மடங்கு வரை அதிகரிக்கலாம். இதற்கு தேவைப்படும் குறைந்த செலவு மற்றும் நேரத்தை கருத்தில் கொண்டு, இந்த பரிசோதனையை பின்பற்றுவதற்கான அறிவுரையை இந்திய மருத்துவ ஆராய்ச்சிக் குழு வழங்கியுள்ளது.
ஏப்ரல் 2020 முதல் கொரோனா வைரஸ் மாதிரிகளை ஹைதராபாத்தில் உள்ள செல்கள் மற்றும் மூலக்கூறு உயிரியல் மையம் கையாண்டு வருகிறது. தெலங்கானாவில் உள்ள சுகாதாரப் பணியாளர்களோடு நெருங்கி பணிபுரிந்த பிறகு, பரிசோதனையை தாமதமாக்கும் சில விஷயங்களை இம்மையம் கண்டறிந்தது. இதைத் தொடர்ந்து இந்த புதிய முறையை உருவாக்கி உள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1676707
-----
(Visitor Counter : 121
வணிகம் மற்றும் தொழில்துறை அமைச்சகம்
அறிவுசார் சொத்துரிமையில் ஒத்துழைப்பை அதிகரிக்க இந்தியா-ஐரோப்பிய ஒன்றியம் இடையே முதல் முறையாக பேச்சுவார்த்தை
அறிவுசார் சொத்துரிமையில் ஒத்துழைப்பை அதிகரிக்க இந்தியா-ஐரோப்பிய ஒன்றியம் இடையே முதல் முறையாக இம்மாதம் 14ம் தேதி பேச்சு வார்த்தை நடைபெற்றது.
ஐரோப்பிய ஒன்றியம் மற்றும் தொழில்வளர்ச்சி, உள்நாட்டு வர்த்தக துறை அதிகாரிகள் இடையே காணொலிக் காட்சி மூலம் இந்த பேச்சுவார்த்தை நடந்தது. இந்திய - ஐரோப்பிய ஒன்றியம் இடையிலான உறவையும், அறிவுசார் சொத்துரிமை துறையில் ஒத்துழைப்பையும் அதிகரிப்பதுதான் இந்தப் பேச்சுவார்த்தையின் நோக்கம்.
டிபிஐஐடி இணைச் செயலாளர் திரு ரவீந்திர், ஐரோப்பிய ஆணையத்தின் முதலீடு மற்றும் அறிவுசார் சொத்துரிமை பிரிவின் தலைவர் திரு கர்லோ பெட்டிநாட்டோ ஆகியோர் இந்த பேச்சுவார்த்தையில் ஈடுபட்டனர்.
2016ம் ஆண்டு கொண்டு வரப்பட்ட தேசிய அறிவுசார் சொத்துரிமை கொள்கையின் நோக்கங்களை நிறைவேற்றுவதற்காக செய்யப்பட்டுள்ள மாற்றங்கள் குறித்த திரு. ரவீந்தர் எடுத்துரைத்தார். தொடக்க நிறுவனங்கள், சிறு குறு நடுத்தர நிறுவனங்களின் புத்தாக்கத்தை ஊக்குவிப்பதற்காக, இந்தியாவில் கொண்டுவரப்பட்ட சட்ட சீர்திருத்தங்களின் முக்கியத்துவம் குறித்தும் அவர் எடுத்துரைத்தார்.
இந்தியா மேற்கொண்ட பல நடவடிக்கைகளை ஐரோப்பிய ஒன்றிய பிரதிநிதிகள் பாராட்டினர். ஐரோப்பிய ஒன்றிய வர்த்தக தலைமை இயக்குனரகத்தின் செயல்பாடுகள், அறிவுசார் சொத்துரிமைகள், தடையற்ற வர்த்தக ஒப்பந்தங்கள் ஆகியவை குறித்து திரு கர்லோ எடுத்து கூறினார்.
தகவல் பரிமாற்றத்துக்குப்பின், தொழில் துறை தேவைகளுக்கு ஏற்ப, டிஜிட்டல் சந்தை காப்புரிமையில் சமீபத்தில் பிறப்பிக்கப்பட்ட உத்தரவுகள் குறித்து ஐரோப்பிய ஒன்றிய பிரதிநிகள் எடுத்து கூறினர்.
மேலும் தகவல்களுக்கு: https://pib.gov.in/PressReleasePage.aspx?PRID=1690008
----
(Visitor Counter : 182